
“Celakalah kepada orang-orang yang mengurangkan 
sukatan (dan timbanganX1). laitu orang-orang yang apabila 
menerima sukatan (dan timbangan) dari orang lain mereka 
menuntut sukatan (dan timbangan) yang sempurna(2). Dan 
apabila mereka menyukat atau menimbang untuk orang 
lain, mereka memberi sukatan yang kurang(3). Tidakkah 
mereka fikir bahawa mereka akan dibangkitkan kembali?(4). 
Pada Hari Olamat yang amat sal “(5). 


Oa SA SOE 


“Iaitu hari manusia berdiri pesen Ss Tuhan 
semesta alam(6). Tidak sekali-kali begitu, sesungguhnya 
buku amalan penderhaka-penderhaka itu adalah tercatat 
dalam daftar Sijjin(7). Tahukah engkau apakah daftar Sijjin 
itu?(8). Itulah buku catatan yang ditulis (rapiN9). Pada hari 
itu, celakalah kepada pendusta-pendusta. (10). 

“laitu orang-orang yang Pe Hari Balasan(17 D. Dan 
tiada yang sanggup mendustakan hari itu melainkan setiap 
orang yang melampaui batas dan berdosa(12). Apabila 
dibacakan kepadanya ayat-ayat Kami, ia mengejek: 
Semuanya ini dongeng-dongeng orang-orang zaman 
purba(13). Tidak sekali-kali begitu, sebenarnya hati mereka 
telah dikarati dosa yang telah dilakukan mereka(14). Tidak 
sekali-kali begitu, sesungguhnya pada Hari Giamat kelak 
mereka terhijab dari Tuhan mereka. (15). 

“Kemudian mereka akan masuk ke dalam Neraka yang 
bernyala-nyala(16). Kemudian dikatakan kepada mereka: 
Inilah 'azab seksa yang telah kamu mendustakannya (di 
duniaN17). Tidak sekali-kali begitu, sesungguhnya buku 
amalan orang-orang yang ta'at itu tercatat di dalam daftar 
Illiyyin(18). Tahukah engkau apakah daftar “lliyyun itu?(19). 
Itulah buku catatan yang ditulis (rapi).“(20). 

OI aa 3 .. 
Os SESI 


"Yang disaksikan oleh para malaikat ta 91 
Sesungguhnya orang-orang yang ta'at itu berada dalam 
Syurga yang penuh ni'mat(22). Mereka bersenang-senang 

diatas takhta-takhta melihat keindahan (dalam Syurga/(23). 
Dari wajah mereka engkau dapat mengenal cahaya 
keni'matan hidup mereka(24). Mereka diberi minuman yang 
murni yang ditutup rapat"(25). 

1 AE 229 
“Penutupnya lalah kasturi (yang harum), dan untuk 
mendapatkan ni'mat yang sedemikian, maka hendaklah 
mereka berlumba-lumba (membuat amalan yang salih)/(26). 
Campuran minuman itu adalah dari air Tasnim(27). laitu 
sebuah matair yang diminum para Mugarrabin(28). 
Sesungguhnya orang-orang yang berdosa semasa dahulu 
selalu mentertawakan orang-orang yang beriman(29. 
Apabila mereka melintasi orang-orang Mu'min, mereka 
(cemuhkan mereka dengan) mengenyit-ngenyitkan mata 
sesama mereka.“(30). 

“Dan apabila mereka pulang kepada keluarga mereka, 
mereka pulang dengan riang gembira(31). Dan apabila 
mereka melihat (orang-orang Mu'min) mereka berkata: 
Sesungguhnya mereka adalah orang-orang yang sesat(32). 
Sedangkan mereka tidak pernah  diutuskan untuk 
mengawasi orang-orang yang beriman itu(33). Tetapi pada 
hari ini (di Akhirat, orang-orang yang beriman pula 
tertawakan orang-orang yang kafir(34). Mereka bersenang- 
senang di atas takhta melihat (ni'mat-ni'mat SyurgaN35) 
Adakah orang-orang kafir itu telah diberi pahala terhadap 
apa yang dilakukan mereka?"(36). 





(Latar belakang dan pokok pembicaraan) 


Surah ini menggambarkan sebahagian dari realiti 
hidup yang dihadapi oleh da'wah Islamiyah di negeri 
Makkah, di samping ia bertujuan menyedarkan hati, 
menggerakkan perasaan dan menarikkan pandangan 
kepada peristiwa baru yang berlaku di dalam 

kehidupan umat Arab dan kehidupan seluruh umat 
manusia, iaitu peristiwa kedatangan agama Allah ke 
bumi dengan segala pandangan dan kefahamannya 
yang baru yang meliputi semua bidang. 


Di permulaan surah ini realiti hidup itu digambarkan 
dengan ancaman balasan 'azab kecelakaan pada Hari 
Oiamat yang agung terhadap golongan orang-orang 
yang melakukan kecurangan dalam sukatan dan 
Umpan: Mereka diancam mendapat kecelakaan: 

“laitu hari manusia berdiri menghadapi (pengadilan) Tuhan 
semesta alam.” (6) 


Begitu juga realiti hidup itu digambarkan pada akhir 
surah ini dengan menceritakan kelakuan-kelakuan 
biadab orang-orang kafir terhadap orang-orang yang 
beriman. Mereka dicemuh dan dihina dengan 
kenyitan mata, ketawa hilai dan sindiran dan kata- 
kata yang menghina: 

“Sesungguhnya mereka adalah orang-orang yang 2 32) 


Di samping itu, surah ini mendedahkan keadaan 
orang-orang yang menderhaka dan keadaan orang- 
orang yang ta'at dan untung nasib masing-masing 
pada Hari Oiamat yang agung itu. 


Surah ini terdiri dari empat bahagian. Bahagian 
pertama mengisytiharkan perang ke atas penipu- 
penipu sukatan dan timbangan: 

“Celakalah kepada orang-orang yang  mengurangkan 
sukatan (dan timbanganN1). laitu orang-orang yang apabila 
menerima sukatan (dan timbangan) dari orang lain mereka 
menuntut sukatan (dan timbangan) yang sempurna(2). Dan 
apabila mereka menyukat atau menimbang untuk orang 
lain, mereka memberi sukatan yang kurang(3). Tidakkah 
mereka fikir bahawa mereka akan dibangkitkan kembali?(4). 
Pada Hari Oiamat yang amat besar(5). laitu hari manusia 
berdiri menghadapi (pengadilan) Tuhan semesta alam. (6) 


Bahagian yang kedua surah ini menceritakan 
tentang golongan manusia yang menderhaka yang 
dikecam keras, diherdik dengan hebat, diancam 
dengan 'azab kecelakaan dan kebinasaan dan 

dicapkan sebagai pendusta dan pelampau serta 
menerangkan sebab-sebab yang mengakibatkan mata 
hati mereka buta. Seterusnya menggambarkan 
balasan-balasan yang akan diterima mereka pada Hari 
Oiamat, laitu mereka akan di'azab dengan dihijabkan 
mereka dari rahmat Allah sebagaimana hati mereka di 
bumi dihijabkan oleh dosa-dosa mereka. Dan mereka 
akan terus di'azab dengan penghinaan dan celaan. 

"Tidak sekali-kali begitu, sesungguhnya buku amalan 
penderhaka-penderhaka itu adalah tercatat dalam daftar 
Sijjin(?). Tahukah engkau apakah daftar Siijin itu?(8). Itulah 
buku catatan yang ditulis (rapi/(9). Pada hari itu, celakalah 
kepada pendusta-pendusta(10). laitu orang-orang yang 
mendustakan Hari Balasan(11). Dan tiada yang sanggup 
mendustakan hari itu melainkan setiap orang yang 
melampaui batas dan berdosa. ”“(12) 


ONE aka 

“Apabila Hae pesada Kena Kami, Ia Sik 
Semuanya ini dongeng-dongeng orang-orang zaman 
purba(13). Tidak sekali-kali begitu, sebenarnya hati mereka 
telah dikarati dosa yang telah dilakukan mereka(14). Tidak 
sekali-kali begitu, sesungguhnya pada Hari Oiamat kelak 
mereka terhijab dari Tuhan mereka(15). Kemudian mereka 
akan masuk ke dalam Neraka yang bernyala-nyala.(16) 
Kemudian dikatakan kepada mereka: Inilah 'azab seksa yang 
telah kamu mendustakannya (di dunia). (17) 


— 

Bahagian yang ketiga menayangkan lembaran 
sebaliknya iaitu menceritakan tentang golongan 
orang-orang yang ta'at yang ditempatkan di magam 
yang tinggi dan dikurniakan ni'mat-ni'mat yang 
diperuntukkan kepada mereka. Wajah mereka berseri- 
seri gembira. Mereka dihidangkan dengan minuman 
yang murni. Mereka bersenang-tenang di atas takhta 

sambil menonton keindahan Syurga. Inilah lembaran 
yang lembut dan gemilang: 
Ap 

"Tidak sekali-kali begitu, sesungguhnya buku amalan orang- 
orang yang ta'at itu tercatat di dalam daftar “liyyin(18). 
Tahukah engkau apakah daftar “Illiyyun itu?(19). Itulah buku 
catatan yang ditulis (rapiN20). Yang disaksikan oleh para 
malaikat Mugarrabin(21). Sesungguhnya orang-orang yang 
ta'at Itu berada dalam Syurga yang penuh ni'mat.“22) 

“Mereka bersenang-senang diatas Once melihat 
keindahan (dalam Syurga).(23) Dari wajah mereka engkau 
dapat mengenal cahaya keni'matan hidup mereka(24). 
Mereka diberi minuman yang murni yang ditutup rapat(25). 
Penutupnya ialah kasturi (yang harum), dan untuk 
mendapatkan ni'mat yang sedemikian, maka hendaklah 
mereka berlumba-lumba (membuat amalan yang salih)2e). 
Campuran minuman itu adalah dari air Tasnim(27). laitu 
sebuah matair yang diminum para Mugarrabin. (28) 


Bahagian akhir menceritakan bagaimana orang- 
orang Mu'min yang ta'at itu menerima berbagai- 
bagai gangguan, penghinaan dan kebiadaban dari 
orang-orang kafir yang hidup di dalam kebanggaan 
yang palsu, kemudian menerangkan kesudahan yang 
akan diterima oleh kedua golongan itu di alam 
Akhirat yang hakiki dan Ka abadi: 

“Sesungguhnya orang-orang yang berdosa semasa dahulu 
selalu mentertawakan orang-orang yang beriman(29). 
Apabila mereka melintasi orang-orang Mu'min, mereka 
(cemuhkan mereka dengan) mengenyit-ngenyitkan mata 
sesama mereka(30). Dan apabila mereka pulang kepada 
keluarga mereka, mereka pulang dengan riang gembira 1). 
Dan apabila mereka melihat (orang-orang Mu'min) mereka 
berkata: Sesungguhnya mereka adalah orang-orang yang 
sesat(32). Sedangkan mereka tidak pernah diutuskan untuk 
mengawasi orang-orang yang beriman itu(33). Tetapi pada 
hari ini (di AkhiraM, orang-orang yang beriman pula 
tertawakan orang-orang yang kafir.(34) Mereka bersenang- 
senang di atas takhta melihat (ni'mat-ni'mat Syurga)/35). 
Adakah orang-orang kafir itu telah diberi pahala terhadap 
apa yang dilakukan mereka?"(36) 


Surah ini pada umumnya menggambarkan 
sebahagian dari alam sekitar da'wah, di samping 
menggambarkan sebahagian dari cara da'wah dalam 
menghadapi realiti di alam sekitar itu. Juga 
menghadapi realiti tabi'at manusia yang kita akan 
huraikan dengan terperinci. 


Xxx k 


(Pentafsiran ayat-ayat 1 - 6) 


Allah Mengisytiharkan Perang Ke Atas Penipu-penipu 
Dalam Dunia Perniagaan 


Surah ini dimulakan dengan perisytiharan perang 
dari Allah ke atas penipu-penipu sukatan: 

“Celakalah kenaus orang-orang yang  mengurangkan 
sukatan (dan timbangan). “(1) 


Sama ada yang dimaksud dengan kata-kata 
“celakalah” ini ialah suatu ketetapan Allah terhadap 
mereka atau suatu do'a supaya mereka binasa, 
namun tujuan kedua-duanya adalah satu, kerana do'a 
dari Allah merupakan ketetapan. Kemudian 
pengertian “orang-orang yang mengurangkan 
sukatan (dan timbangan)” itu ditafsirkan oleh dua 
ayat yang berikut: P: 

“laitu orang-orang yang apabila menerima sukatan (dan 
timbangan) dari orang lain mereka menuntut sukatan (dan 
timbangan) yang sempurna(2). Dan apabila mereka 

menyukat atau menimbang untuk orang lain, mereka 
memberi sukatan yang kurang. 3) 


Yakni mereka ialah orang-orang yang apabila 
membeli, mereka mahukan barang-barang itu disukat 
dengan cukup, tetapi jika mereka menjual, mereka 
memberikan barang-barang mereka dengan sukatan 
yang kurang. 


Kemudian tiga ayat yang kemudiannya menyatakan 
kehairanan terhadap sikap penipu-penipu sukatan 
yang bertindak, seolah-olah perbuatan mereka di 
dunia ini tidak akan dihisab, dan seolah-olah manusia 
tidak akan berdiri di depan Allah pada Hari Oiamat 
untuk menjalani Hisab dan menerima balasan di 


hadapan khalayak yang ramai. 
fusi 


Daan AOA ad: 

“Tidakkah mereka fikir bahawa maa akan dibangkitkan 
kembali?(4). Pada Hari @iamat yang amat besar(5). laitu hari 
manusia berdiri menghadapi (pengadilan) Tuhan semesta 
alam. “(6) 


Memperkatakan persoalan penipu-penipu sukatan 
dan timbangan dengan gaya bahasa seperti ini dalam 
Surah Makkiyah merupakan satu perkara yang 
menarik perhatian, kerana Surah Makkiyah biasanya 
menumpukan pembicaraantabi'at kepada persoalan- 
persoalan yang berhubung dengan lunas-lunas 
'agidah yang pokok seperti menegakkan lunas-lunas 
kepercayaan kepada keesaan Allah dan kepada 
kebebasan masyi'ah atau iradat-Nya, juga lunas-lunas 
kepercayaan kepada penguasaan-Nya yang penuh ke 
atas seluruh alam dan manusia, juga menegakkan 
hakikat wahyu dan kenabian, hakikat-hakikat Akhirat, 
Hisab dan Balasan, di samping memberi perhatian 
kepada pembentukan kesedaran akhlak secara 
umum, dan menghubungkannya dengan lunas-lunas 
'agidah itu. Tetapi memperkatakan persoalan- 
persoalan akhlak secara khusus seperti persoalan 
kecurangan dalam sukat menyukat dan timbang 
menimbang dan persoalan urusniaga umumnya 
merupakan persoalan-persoalan yang dibicarakan 
kemudian di dalam Surah Madaniyah ketika 
memperkatakan — masalah  pentadbiran — untuk 
menyusun kehidupan masyarakat di bawah 
pemerintahan Islam menurut sistem hidup Islam yang 
meliputi segala bidang kehidupan. 


Kerana itu, memperkatakan persoalan itu secara 
khusus dalam Surah Makkiyah seperti ini merupakan 
satu perkara yang wajar mendapat perhatian. Ia 
menunjukkan berbagai-bagai makna yang 
tersembunyi di sebalik ayat-ayat yang pendek ini. 


Pertama, ia menunjukkan bahawa Islam di dalam 
masyarakat Makkah di waktu itu sedang menghadapi 
satu keadaan keterlaluan kerana amalan curang 
dalam sukat menyukat yang dilakukan oleh 

pembesar-pembesar Makkah sendiri yang kebetulan 
merekalah yang menjadi  tuanpunya-tuanpunya 
perniagaan yang luas di sana dan hampir-hampir 
membolot bidang perniagaan itu. Sejumlah harta 
yang besar di tangan mereka, dan dengan harta itu 
mereka menjalankan perniagaan melalui angkatan- 
angkatan kafilah yang membuat dua perjalanan 
perdagangan di musim dingin dan di musim panas ke 
negeri-negeri Yaman dan Syam. Di samping itu 
mereka membuka pasaran-pasaran tempatan yang 
bermusim seperti pasaran 'Ukkaz di musim Haji di 
mana mereka berjual beli sambil mengadakan majlis- 
majlis pembacaan sajak. 


Ayat-ayat ini menunjukkan bahawa golongan 
curang yang diancamkan Allah dengan 'azab 
kecelakaan dan diisytiharkan perang terhadap mereka 
itu adalah terdiri dari golongan pembesar-pembesar 
yang berpengaruh yang dapat memaksa orang ramai 
menerima apa sahaja sukatan yang diberikan mereka. 
Merekalah yang menentukan sukatan ke atas orang 
ramai, bukan orang ramai yang menentukannya. 
Kerana sesuatu sebab yang tertentu, mereka seolah- 
olah mempunyai kuasa menuntut sukatan dan 
timbangan yang sempurna dari mereka secara paksa, 
tetapi ini bukanlah bererti bahawa mereka menuntut 
sukatan yang sempurna atau cukup yang terhak 
kepada mereka, kerana jika inilah perbuatan mereka 
tentulah tidak wajar diisytiharkan perang ke atas 
mereka, malah yang dapat difaham ialah mereka 
menuntut sukatan yang lebih banyak dari sukatan 
yang terhak kepada mereka secara paksa. Mereka 
menuntut sukatan itu sesuka hati mereka secara 
mendesak dan menekan. Dan sebaliknya apabila 
mereka melakukan sukatan atau timbangan kepada 
orang — ramai, mereka mempunyai — kuasa 
mengurangkan sukatan dan timbangan yang terhak 
kepada mereka, sedangkan orang ramai tidak 
berupaya untuk menuntut hak mereka yang adil. 
Sama sahaja, sama ada keadaan ini berlaku kerana 
pengaruh kekuatan dan kedudukan suku atau kerana 
pengaruh harta kekayaan atau keperluan orang ramai 
kepada barang-barang yang ada di tangan mereka 
atau kerana mereka membolot semua perniagaan 
yang menyebabkan orang ramai terpaksa menerima 
amalan mereka yang curang itu sebagaimana yang 
berlaku sekarang di pasaran-pasaran perniagaan. 
Semuanya itu menunjukkan bahawa di sana terdapat 
amalan curang yang keterlaluan yang wajar 
diperkatakan dalam waktu yang lebih awal. 


Mengapa Amalan Curang Dalam Perniagaan Dibicarakan 
Dalam Peringkat Awal Da'wah 


Memperkatakan lebih awal persoalan kecurangan 
yang berlaku dalam masyarakat Makkah itu 
mencerminkan sifat agama Islam itu sendiri yang 
membawa sistem hidup yang meliputi soal-soal 
kehidupan dan amalan seharian, dan menegakkannya 
di atas landasan akhlak yang mendalam yang menjadi 
akar tunjang agama Allah yang lurus. Agama ini 
bencikan perbuatan yang zalim dan amalan yang 
menyeleweng di dalam bidang jual beli walaupun 

ketika itu ia belum lagi memegang teraju kehidupan 
masyarakat itu yang membolehkannya menyusun 
semula masyarakat itu dengan kuasa undang-undang 
dan pemerintahan berdasarkan undang-undang 
syari'atnya. Agama ini telah mengisytiharkan perang 
dan kutukan yang lantang terhadap golongan yang 
curang itu, walaupun mereka di masa itu merupakan 
pembesar-pembesar negeri Makkah yang mempunyai 
kuasa yang bukan sahaja menindas roh dan perasaan 
manusia melalui 'agidah paganisme yang karut, 
bahkan menindas perekonomian dan urusan 
kehidupan mereka. 


Agama ini mengangkatkan suaranya yang lantang 
menentang kezaliman dan kecurangan yang menimpa 
orang ramai yang dilakukan oleh para pembesar yang 
menindas mereka, yang memperniagakan rezeki 
mereka, yang memakan rriba dan membolot 
perniagaan, di samping mempengaruhi mereka 
dengan kepercayaan-kepercayaan agama yang karut- 
marut. Dengan suara yang lantang, yang lahir dari 
hakikat ajarannya dan dari hakikat sistemnya yang 
diatur oleh Allah itu, agama Islam telah menjadi 
penyedar kepada rakyat yang tertindas. Islam tidak 
pernah menjadi candu rakyat walaupun ia terkepung 
di Makkah di- bawah kekuasaan pembesar-pembesar 
yang bermaharajalela dan menguasai masyarakat 
dengan kekuatan harta kekayaan dan dengan 
pengaruh kedudukan dan kepercayaan agama. 


Mengapa Da'wah Islamiyah Ditentang Oleh Pembesar- 
pembesar Yang Memegang Teraju Perniagaan Di Makkah 


Dari sini kita dapat memahami sebahagian dari 
sebab-sebab yang sebenar yang membuat pembesar- 
pembesar Makkah itu menentang da'wah Islamiyah 
dengan tentangan yang begitu degil. Mereka tentulah 
sedar bahawa da'wah baru yang dibawa oleh Nabi 
Muhammad s.a.w. itu bukanlah semata-mata 
merupakan  'agidah-'agidah atau  kepercayaan- 
kepercayaan yang tersemat di dalam hati, dan 
bukanlah semata-mata agama yang menuntut mereka 
mengucap dua kalimah syahadat mengakui bahawa 
tiada Tuhan yang layak disembah melainkan Allah dan 
bahawa Nabi Muhammad s.a.w. itu Rasulullah, dan 
bukanlah semata-mata agama yang menyuruh 
mereka mendirikan solat tanpa patung dan berhala, 
tetapi mereka sedar bahawa 'agidah Islam itu 
merupakan satu cara hidup yang mahu meruntuhkan 
segala asas jahiliyah di mana mereka tegakkan di 
atasnya segala undang-undang dan peraturan, segala 
kepentingan dan kedudukan mereka. Mereka sedar 
bahawa sifat agama Islam tidak menerima 
pengecualian dan tidak secucuk dengan unsur-unsur 
peraturan bumi yang tidak lahir dari sumber 
peraturannya yang diturun dari langit itu. Mereka 
sedar bahawa sifat agama Islam adalah mengancam 
segala nilai-nilai bumi yang rendah yang menjadi 
landasan tegaknya jahiliyah. Kerana kesedaran inilah 
mereka melancarkan perang yang berterusan 
terhadap Islam, sama ada sebelum Hijrah dan 
selepasnya, iaitu perang untuk mempertahankan 
seluruh undang-undang dan peraturan jahiliyah yang 

diancam oleh undang-undang dan peraturan Islam, 
bukan perang untuk mempertahankan 'agidah dan 
kefahaman semata-mata. 


Islam Merupakan Ancaman Kepada Sistem-sistem Hidup 
Ciptaan Manusia 


Orang-orang yang menentang pengaruh sistem 
hidup Islam ke atas kehidupan umat manusia dalam 
mana-mana generasi dan di mana-mana tempat di 
bumi adalah menyedari hakikat ini. Mereka benar- 
benar sedar dan benar-benar tahu bahawa sistem 
hidup Islam yang lurus dan luhur itu adalah 
mengancam segala undang-undang dan peraturan 
mereka yang batil, segala kepentingan-kepentingan 
mereka yang merampas hak orang lain, segala 
kewujudan mereka yang palsu dan segala kelakuan 
mereka yang menyeleweng. 


Pembesar-pembesar yang sewenang-wenang, zalim 
dan curang - dalam segala bentuk kecurangan sama 
ada kecurangan dalam harta benda atau kecurangan 
di dalam menunaikan hak-hak kewajipan - merekalah 
orang-orang yang lebih takut dan gentar dari 
golongan yang lain terhadap pengaruh sistem hidup 
Islam yang adil, yang bersih, yang tidak menerima 
tawar-menawar, ampu-mengampu dan penyelesaian 
separuh-separuhan. 


Hakikat ini telah pun disedari oleh ketua-ketua suku 
'Aus dan suku Khazraj ketika mereka hendak 
mengikat Perjanjian Setia 'Agabah yang kedua 
sebelum Hijrah dengan Rasulullah s.a.w. 


Perjanjian Ni'mat Yang Bersejarah 


Ujar Ibn Ishag, aku telah diceritakan oleh 'Asim ibn 
'Umar ibn Oatadah, apabila rombongan itu 
berkumpul untuk mengikat perjanjian setia dengan 
Rasulullah s.a.w., maka berucaplah al-'Abbas ibn 
'Ubadah ibn Nadhlah al-Ansari saudara Bani Salim ibn 
'Auf: "Wahai sekalian orang-orang Khazraj! Adakah 
kamu tahu untuk apakah kamu mengikatkan janji 
setia dengan lelaki ini?” Jawab mereka: "Ya. Kami 
tahu." Lalu al-“Abbas menyampuk: “Kamu adalah 
berjanji setia dengan beliau untuk memerangi siapa 
sahaja sama ada yang merah atau yang hitam. Oleh 
itu, jika (dalam perjuangan ini) kamu memandang 
sebagai ditimpa musibat jika harta kamu kehabisan, 
dan jika ketua-ketua kamu dibunuh, kamu akan 
menyerahkan beliau kepada musuh, maka 
tinggalkanlah beliau dari sekarang! Demi Allah, jika 
kamu berbuat begitu, kamu akan mendapat kehinaan 
di dunia dan Akhirat. Dan jika kamu berfikir kamu 
sanggup menunaikan janji setia yang dianjurkan oleh 
kamu itu, iaitu sanggup mengorbankan harta benda 
dan ketua-ketua, maka ikatlah perjanjian dengannya. 
Demi Allah, itulah kebajikan dunia dan Akhirat.” Lalu 
mereka berkata: "Kami berjanji setia dengannya dan 
sanggup mengorbankan harta benda dan ketua- 
ketua. “Wahai Rasulullah! Apakah balasan kami jika 
kami tunaikan janji itu?” Jawab Rasulullah s.a.w.: 
“Balasannya Syurga.” Mereka pun terus berkata: 

“Hulurkan tanganmu”. Rasulullah s.a.w. pun 
menghulurkan tangannya dan mereka pun mengikat 
janji setia dengannya. 


Islam Tetap Ditentang Oleh Setiap Pemerintah 
Yang Zalim 


Mereka menyedari hakikat agama ini sebagaimana 
disedari oleh pembesar-pembesar Ouraisy sebelum ini. 
Agama ini tegak laksana mata pedang untuk 
mempertahankan keadilan dan membangunkan 
kehidupan manusia di atas keadilan. Agama ini tidak 
menerima kezaliman dari pembesar yang zalim, tidak 
menerima penindasan dari pembesar yang menindas 
dan tidak menerima ketakburan dari pembesar yang 
takbur. Agama ini tidak merelakan penindasan dan 
pemerasan terhadap manusia, kerana itu agama ini 
ditentang oleh setiap pembesar yang zalim, takbur, 
menindas, memeras dan menentang da'wahnya dan 
para penda'wahnya. 


Mengenang Sejenak Hari Kebangkitan Boleh 
Mencegahkan Perbuatan sa 


“On BO 
Cg 


DIII EU AS 


“Tidakkah mereka fikir bahawa mereka akan dibangkitkan 
kembali?(4). Pada Hari Olamat yang amat besar(5). laitu hari 
manusia berdiri menghadapi (pengadilan) Tuhan semesta 
alam. "(6) 


Sikap mereka sungguh aneh. Sebenarnya jika wujud 
kesanggupan berfikir sejenak tentang hari 
kebangkitan semula, di mana manusia menghadapi 
pengadilan Allah dan berdiri seorang diri menunggu 
hukuman Allah tanpa kawan dan penolong... jika 
wujud kesanggupan berfikir sejenak bahawa mereka 
akan dihidupkan kembali pada hari itu, maka sudah 
cukup untuk mencegahkan mereka dari terus 
melakukan perbuatan curang, perbuatan makan harta 
orang lain secara haram dan menggunakan kuasa dan 
pengaruh untuk menindas dan memeras hak manusia 
dalam urusniaga. Tetapi mereka terus berlaku curang 
mengurangkan sukatan seolah-olah mereka tidak fikir 
bahawa mereka akan dibangkitkan kembali. Inilah 
sikap mereka yang menghairankan. 


xx ee ex 


(Pentafsiran ayat-ayat 7 - 10) 


Di dalam bahagian pertama surah ini mereka 
digelarkan sebagai “Mutaffifin” (orang-orang yang 
curang dalam sukatan dan timbangan). Tetapi di 
dalam bahagian yang kedua ini mereka digetarkan 
sebagai “Fujjar” (penderhaka-penderhaka) kerana 
bahagian ini telah memasukkan mereka ke dalam 
golongan orang-orang yang menderhaka. Bahagian 
ini menceritakan kedudukan mereka di sisi Allah, 
keadaan hidup mereka di dunia dan balasan yang 

menunggu mereka pada Hari Oiamat setelah mereka 
dihidupkan kembali. 


Sea : Sasis $ 


PAN & 5 Si 
ora ON at aa 3 


“Tidak neh begitu, ata buku amalan 
penderhaka-penderhaka itu adalah tercatat dalam daftar 
Siijin(2). Tahukah engkau apakah daftar Sijjin itu?(8). Itulah 
buku catatan yang ditulis (rapi)(9). Pada hari itu, celakalah 
kepada pendusta-pendusta. (10) 


LA 


Amalan-amalan Curang Dicatatkan Dalam Daftar Sijjin 


Mereka tidak menganggap bahawa mereka akan 
dibangkitkan pada Hari Oiamat yang amat besar itu. 
Oleh itu, Al-Our'an menolak sangkaan itu dan 
mengherdik mereka dan seterusnya menegaskan 
kepada mereka bahawa di sana terdapat buku 
catatan amalan yang merakamkan segala amalan 
mereka. Di samping itu, Al-Our'an menentukan di 
mana tempat tersimpannya buku itu untuk 
menguatkan lagi keterangan itu dan seterusnya 
menjanjikan mereka dengan balasan kecelakaan pada 
hari dibentangkan buku catatan amalan mereka 


kelak: 
Do BII 

z# Kena . - Au 
"Tidak sekali-kali begitu, sesungguhnya buku amalan 
penderhaka-penderhaka itu adalah tercatat dalam daftar 
Sijiin.“(7) 

Maksud kata-kata “al-Fujjar” ialah penderhaka- 
penderhaka yang melampaui batas maksiat dan dosa. 
“Buku amalan” ialah rekod amalan mereka. Kita 
tidak tahu hakikatnya dan kita tidak pula disuruh 
untuk mengetahui hakikatnya. la merupakan urusan 
ghaib yang kita tidak tahu melainkan sekadar yang 
diceritakan oleh Allah dan tidak lebih dari itu. 
Menurut Al-Our'an, di sana ada buku amalan dan 
daftar Sijjin. Kemudian diiringi dengan pertanyaan 
biasa Al-Our'an untuk menimbulkan kehebatan: 


ne Moy irg 


Di sini yang ditanya akan merasa bahawa perkara 
tu amat besar dan di luar kefahaman ilmu 
pengetahuannya. Tetapi pertanyaan ini dijelaskan 
dengan firman-Nya: 


“ 
. Li . Ga 3 Pa ae db 
. $ - 
Dos - BEAN SI 
- aa pt Pe - 
“Sesungguhnya buku amalan penderhaka-penderhaka itu 
adalah tercatat dalam daftar Siijin. (2) 


Dalam ayat ini ia menentukan tempat buku amalan 
itu walaupun tidak diketahui manusia. Penentuan ini 
melalui saranan menambahkan keyakinan adanya 

buku amalan itu, dan inilah saranan yang 
dimaksudkan di sebalik menyebutkan hakikat ini 
sekadar ini sahaja dan tidak lebih dari ini. 


Kemudian Al-Our'an kembali pula menerangkan 
sifat buku amalan orang-orang yang menderhaka itu 
pa firman-Nya: 


AIA6EI 


TA buku catatan yaag ditulis (rapi).“(9) 


Yakni selesai ditulis dengan sempurna, tidak akan 
ditambah dan dikurangkan sehingga dibentangkan 
pada Hari Oiamat yang amat besar itu. Jika demikian 
buku aan itu, maka: , 

Pa: 


Ox 


“Pada Hari itu, celakalah kepada pendusta-pendusta. (10) 


ke ek x 


(Pentafsiran ayat-ayat 11 - 14) 


Setelah itu Al-Gur'an menerangkan perkara yang 
didustakan itu dan hakikat para pendusta itu: 


2 S&— 


yg 


Ox NA Ja ENI 


“laitu orang-orang yang mendustakan Hari Balasan(1 1). Dan 
tiada yang sanggup mendustakan hari itu melainkan setiap 
orang yang melampaui batas dan berdosa(12). Apabila 
dibacakan kepadanya ayat-ayat Kami, ia mengejek: 
Semuanya ini dongeng-dongeng orang-orang zaman 
purba.”(13) 


Keterlaluan dan dosa itulah yang mendorongnya 
membohongkan Hari Oiamat dan berkelakuan biadab 
terhadap Al-Guran apabila ia mengejek ketika 
dibacakan ayat Al-Our'an kepadanya: 


Os 


“Semuanya ini dongeng-dongeng orang-orang zaman 
purba.”(13) 


Ini disebabkan kerana terdapat di dalam Al-Our'an 
kisah-kisah umat zaman dahulu yang diceritakan Allah 
dengan tujuan untuk memberi pengajaran dan 
contoh teladan, juga untuk menunjukkan undang- 
undang Allah yang tetap dan tidak pernah meleset, 
iaitu undang-undang. yang menghukum manusia 
dengan tepat, teratur dan tidak dapat dihindari 
mereka. 


Perkataan yang lancang dan pendustaan ini diiringi 
dengan kenyataan mengherdik dan menyangkal 
dengan keras: 


54 


Ani TE TE EATA YA "TP 

“Tidak, sekali-kali begitu. (14) 


Yakni tidak sekali-kali seperti yang dikatakan 
mereka. 


Apabila Hati Dikarati Dosa Segala Penyelewengan 
Boleh Berlaku 


Kemudian  Al-Guran  mendedahkan sebab 
kelancangan dan pembohongan mereka, juga sebab 
kelalaian mereka dari kebenaran yang begitu jelas, 
juga sebab kegelapan matahati para pendusta itu: 


Te em 
Dop Ea ES 


"Tidak sekali-kali begitu, sebenarnya hati mereka telah 
dikarati dosa yang telah dilakukan mereka. “(14) 


Maksudnya, hati mereka telah ditutupi kekotoran 
dosa dan maksiat yang dilakukan mereka. 
Sebenarnya, apabila hati itu lumrah dengan kerja- 
kerja maksiat, maka cahayanya akan muram, gelap 
dan kemudian diliputi karat yang tebal yang tidak 
dapat lagi ditembusi nur hidayat. Sifat kepekaannya 
perlahan-lahan hilang sedikit demi sedikit dan 
akhirnya menjadi lemah dan terus mati, 


Menurut riwayat Ibn Jarir, at-Tirmizi, an-Nasa'i dan 
Ion Majah dari berbagai-bagai saluran, dari 
Muhammad ibn al-'ljlan dari al-Ga'ga' ibn Hakim dari 
Abu Soleh dari Abu Hurayrah dari Nabi s.a.w. 
sabdanya: 


« - 2 « gx 
2 dala ola gan TAG SSS L33 Has SI dad UI 
wal si) Ola A3 Ieup Lets UB 
“Apabila seseorang hamba itu mengerjakan satu dosa, maka 
timbullah di dalam hatinya satu tompok karat yang hitam. 
Andainya ia bertaubat dari dosa itu, maka hatinya kembali 


bersih dari karat itu, dan jika dosanya bertambah, maka 
tompok karat hitam itu pun akan bertambah besar." 


Menurut lafaz hadith yang diriwayatkan oleh an- 
Nasa'i ialah: 


Lada gan TS AA GS Abs Use ISI Mud Ol 
Se) ale ob On Sik Sby rikaala piga vb 
2 Ils AN JB Il UNI gd CASE alas rm ls 
(emng 2S La 3 Job JS) 
“Apabila seseorang hamba melakukan sesuatu kesalahan, 
maka digoreskan di dalam hatinya satu tompok karat yang 
hitam. Jika ia meninggalkan dosa itu dan meminta ampun 
serta bertaubat, maka hatinya kembali bersih dari karat itu, 
dan jika ia kembali mengerjakan dosa, maka tompok karat 
itu akan ditambahkan lebih besar hingga akhirnya menutupi 
seluruh hatinya.” Itulah “karat” (ol) yang telah diterangkan 
Allah dalam firman-Nya: OsuS3 IIS La atasi (is Gl da TDS 


(“Tidak sekali-kali begitu, sebenarnya hati mereka telah 
dikarati dosa yang dilakukan mereka.)". 


Ujar al-Hasan al-Basri, “Itulah dosa yang berlapis- 
lapis yang menyebabkan hati menjadi buta dan terus 
mati.” 





8 SURAH AL-MUTAFFIFIN GR 281 


Demikianlah keadaan golongan penderhaka yang 
mendustakan Hari Oiamat, dan inilah sebab yang 
menjadikan mereka penderhaka dan pendusta. 
Kemudian Al-Gur'an menyebut sebahagian dari 
kesudahan mereka pada Hari Oiamat yang besar itu, 
iaitu kesudahan yang sesuai dengan sebab yang telah 
menjadikan mereka pelampau dan pendusta. 


KK ee 


(Pentafsiran ayat-ayat 15 -17) 


An 3 3 Pe LA WS 39 & 
PA 2 A7 Na 
BOLA Ro PI 


“Tidak sekali-kali begitu, sesungguhnya pada Hari Oilamat 
kelak mereka terhijab dari Tuhan mereka. (15) 


Hati Yang Dihijabkan Dosa Diharamkan Dari Ni'mat 
Memandang Wajah Allah 


Hati mereka telah dihijabkan oleh maksiat-maksiat 
dan dosa-dosa menyebabkan mereka tidak 
mempunyai perasaan terhadap Allah. Akibat maksiat 
dan dosa ini hati mereka menjadi gelap dan buta di 
dalam hidup mereka, kerana itu kesudahan dan 
balasan yang setimpal di Akhirat ialah mereka 
diharamkan dari ni'mat memandang wajah Allah 
Yang Maha Mulia. Mereka dihalang dari ni'mat 
kebahagiaan yang agung ini, iaitu satu ni'mat yang 
hanya dikurniakan kepada orang-orang yang berjiwa 
suci, bersih dan jernih hening yang wajar dibukakan 
hijab yang terbentang di antaranya dengan Tuhannya. 
Inilah orang-orang yang disifatkan Allah dalam Surah 
al-Otamat: 


SANG Oak 
5 - 2) £ Kd ori KAPOPI 


“Pada hari itu, wajah-wajah (Mu'min) berseri-seri(22). 
Memandang kepada Tuhannya.“(23) 


(Surah al-Giamah) 


Balasan dihijabkan dari Allah itu merupakan satu 
keseksaan yang mengatasi segala keseksaan yang 
lain, satu penafian ni'mat yang mengatasi segala 
penafian yang lain, satu kesudahan yang amat 
malang bagi seseorang manusia yang mendapat sifat- 
sifat insaniyahnya dari sumber perhubungannya 
dengan Allah. Oleh itu, apabila ia dihijabkan dari 
sumber ini, maka hilanglah sifat-sifatnya sebagai insan 
yang mulia, dan jatuhlah ia ke darjat yang rendah 
yang wajar dimasukkan ke dalam Neraka: 


“Kemudian mereka akan masuk ke dalam Neraka yang 
bernyala-nyala. (16) 


Dan di samping 'azab Neraka, ia diseksakan pula 
dengan 'azab kecaman yang lebih pahit dari 'azab 
Neraka: , 


On 


“3-3 


P 

SI Ta d Lu w 
SA BUS 2 5 
“Kemudian dikatakan kepada mereka. Inilah “azab seksa 
yang telah kamu mendustakannya (di dunia). “(17) 

Ke e ee 


(Pentafsiran ayat-ayat 18 - 21) 


Amalan-amalan Yang Baik Dicatatkan 
Dalam Daftar TIlliyyin 


Kemudian ditayangkan pula cerita golongan orang- 
orang yang ta'at mengikut cara biasa Al-Our'an yang 
ghalibnya membentangkan dua cerita yang 
bertentangan untuk dijadikan perbandingan di antara 
dua hakikat, dua keperihalan dan dua kesudahan: 


» LE Pa Bb, 
tao BNN » 4 
“Tidak sekali-kali begitu.Sesungguhnya buku amalan orang- 
orang yang ta'at itu tercatat dalam daftar Ylliyyin.“(18) 


Kata-kata Ss (tidak sekali-kali begitu) disebut di 
permulaan bahagian ini untuk menyangkal 
pendustaan yang disebut sebelumnya dalam firman- 
Nya: 


du Ssi Nara 
O ye 


“Kemudian Nenen kepada mereka. Inilah 'azab seksa 
yang telah kamu mendustakannya (di dunia). (17) 


Setelah itu diiringi dengan 3S kemudian dimulakan 
penjelasan mengenai orang-orang yang ta'at dengan 
tegas dan kuat. 


Jika buku amalan golongan penderhaka itu dicatat 
dalam daftar Sijjin, maka buku amalan golongan yang 
ta'at pula dicatat data daftar “Illiyyin. Golongan yang 
ta'at ialah golongan yang patuh mengerjakan segala 
kebaikan. Sifat mereka bertentangan dengan 
golongan penderhaka yang melakukan maksiat- 
maksiat dan melampaui segala batas. 


Kata-kata “Illiyyin” menyarankan kedudukan yang 
tinggi dan luhur. Sementara kata-kata “Sijjin" 
membayangkan keadaan yang rendah dan hina. 
Kemudian diiringi dengan pertanyaan biasa yang 
membayangkan kejahilan manusia dan menimbulkan 
kehebatan: 


| W 
MW y Wol ON 3G 
an 
“Tahukah engkau apakah daftar Mliyyun itu? ”(19) 


Yakni “Illiyyin” itu adalah satu perkara yang di luar 
ilmu pengetahuan dan kefahaman manusia. 
Kemudian Al-Our'an kembali menjelaskan hakikat 
buku amalan golongan yang ta'at: 


Oa Pesanan IA 23 AE 


“Itulah buku catatan yang ditulis (rapi)(20). Yang disaksikan 
oleh para malaikat Mugarrabin.“21) 


Maksud dari ungkapan “yang ditulis rapi” itu 
telah pun diterangkan tetapi di sini ditambahkan pula 
dengan satu keterangan yang lain iaitu buku amalan 
golongan yang ta'at itu disaksi dan dilihat oleh para 
malaikat yang hampir kepada Allah. Penjelasan 
hakikat ini memberikan satu suasana mulia, suci dan 

luhur kepada buku amalan golongan yang ta'at. Buku 
itu disaksikan oleh para malaikat dengan penuh 
ni'mat kerana di dalamnya terdapat amalan-amalan 
dan sifat-sifat yang mulia. Ini satu lagi suasana mulia 
yang disebut dengan tujuan memberi penghormatan 
yang tinggi kepada mereka. 


xxx x 
(Pentafsiran ayat-ayat 22 - 23) 


Bagaimana Orang-orang Yang Ta'at 
Dimuliakan Di Dalam Syurga 


Kemudian diterangkan keadaan orang-orang yang 


| ta'at itu sendiri yang menjadi tuanpunya buku amalan 


yang mulia itu, iaitu diterangkan ni'mat-ni'mat yang 
dini'mati mereka Pan hari yang agung itu: 


ON 


“Sesungguhnya Banana yang ta'at itu berada dalam 
Syurga yang penuh ni'mat. (22) 


laittu satu keadaan yang bertentangan dengan 
keadaan dalam Neraka yang dimasuki orang-orang 
yang menderhaka: 


OEM 


“Mereka bersenang-senang di atas takhta-takhta melihat 
keindahan (dalam Syurga). “(23) 


Mereka diletakkan di tempat yang mulia, mereka 
bebas melihat sesuka hati mereka. Tiada apa yang 
mengganggu pandangan mereka. 


Mereka bersenang-senang di atas takhta-takhta 
atau kerusi-kerusi di pelamin yang berhias indah. Ia 
hampir serupa dengan tempat duduk yang dihiasi 
dengan kain kelambu di sisi kita. Bagi orang-orang 
Arab yang berada dalam keadaan hidup yang kasar, 
maka gambaran takhta ini merupakan gambaran 
keni'matan dan kemewahan hidup yang paling tinggi 
di dunia, tetapi gambarannya yang sebenar di alam 
Akhirat adalah tersimpan di dalam ilmu Allah jua. 
Walau bagaimanapun, gambaran di Akhirat 
mengatasi segala bentuk dan gambaran yang pernah 
dikenali yang diambil dari pengalaman-pengalaman 
dan kefahaman manusia di bumi. 


xxx k 


— (Pentafsiran ayat-ayat 24 - 26) 
Wajah Orang-orang Yang Ta'at Sentiasa Berseri-seri 


Dalam kehidupan yang penuh ni'mat itu, jiwa dan 
tubuh badan mereka berada dalam keadaan yang 
senang-lenang dan lemah-lembut. Wajah mereka 
berseri-seri bahagia hingga dapat dilihat oleh setiap 
orang yang memandang: 


KAA 








JUZU' KE-30 


“Dari wajah mereka engkau dapat mengenal cahaya 
keni'matan hidup mereka(24). Mereka diberi minuman yang 
murni yang ditutup rapat. “(25) 


28 DAN 
Oa shm 
"Penutupnya ialah kasturi (yang harum). “(26) 


Minuman Mereka Dihidang Dalam Bekas-bekas Yang 
Ditutup Dengan Penutup-penutup Yang Amat Harum 


Minuman yang mumi ialah minuman yang bersih 
dan bertapis, tidak bercampuraduk, dan tidak keruh. 
Ungkapan “yang tertutup rapat dan penutupnya 
itu ialah kasturi (yang harum)” mungkin 
dimaksudkan bahawa minuman itu disediakan dalam 
bekas-bekas khas yang ditutup rapat dan boleh 
dibuka apabila hendak diminum. Sifat ini 
membayangkan bahawa minuman itu dijaga dengan 
hemat dan teliti. Penutupnya yang dibuat dari kasturi 
yang harum itu membayangkan keindahan dan 
kemewahan, gambaran-gambaran ini tidak dapat 
difaham manusia melainkan sekadar yang dialami 
mereka di bumi. Apabila mereka berada di alam 
Akhirat kelak, mereka akan memperolehi selera-selera 
dan pengertian-pengertian baru yang sesuai dengan 
pemikiran mereka di alam yarig bebas dari suasana 
bumi yang serba terbatas itu. 


Tt k  x 


(Pentafsiran ayat-ayat 27 - 28) 


Sebelum Al-Our'an menghabiskan penjelasannya 
tentang sifat minuman yang disebut dalam dua ayat 


yang berikut: 
: aa 3 3 Ic — 
Oi 30343 533 
: PA ATA Un YAI Ex 
AN AE 


“Campuran minuman itu adalah dari air Tasnim(27). laitu 
sebuah matair yang diminum para Mugarrabin“(28) 


maka Al-Gur'an terus selingkan dengan kenyataan 
dan arahan ini: : 


LA NA 2» - 
—- Ja 3 x AA Nana Na 
Donat eta A3 


"Dan untuk mendapatkan ni'mat yang sedemikian, maka 
mereka hendaklah berlumba-lumba (membuat amalan yang 
salih). “(26) 


Keni'matan Dan Kemuliaan Di Akhirat Itulah Yang Wajar 
Di jadikan Matlamat Perlumbaan 


Ungkapan ini amat mendalam dan mengandungi 
banyak erti, iaitu orang-orang yang curang yang 
makan harta orang lain secara haram dan tidak 
pernah berfikir bahawa mereka akan dihisab di 
Akhirat, malah mereka tidak percayakan Hari Hisab 
dan Balasan, dan hati mereka telah dikarati pula oleh 
dosa dan maksiat..... Orang-orang yang seperti ini 
hanya berlumba-lumba untuk merebut harta 
kekayaan dan keni'matan dunia yang sedikit. Setiap 
orang dari mereka berlumba-lumba untuk mendapat 

habuan yang sebanyak mungkin. Mereka sanggup 
melakukan kezaliman-kezaliman dan membuat kerja- 
kerja yang berdosa untuk mencapai keni'matan dunia 
yang fana. 


Sedangkan yang sebenarnya keni'matan-keni'matan 
yang sedikit ini tidak seharusnya dijadikan sasaran 
perlumbaan, kerana yang wajar dijadikan sasaran 
ialah keni'matan dan kemuliaan di Akhirat: 


SEN aa AK 
Dal BE UE 


"Dan untuk mendapatkan ni'mat yang sedemikian, maka 
hendaklah mereka berlumba-lumba (membuat amalan yang 
Salih). “(26) 


Itulah tujuan yang wajar direbut, dan itulah 
kemuncak dan matlamat yang wajar ditandingi dan 
dimenangi. 


Orang-orang yang berlumba-lumba untuk sesuatu 
tujuan dunia biarpun bagaimana besar, mulia dan 
tinggi, bererti berlumba-lumba untuk sesuatu yang 
kecil, hina, sedikit, fana dan dekat. Timbangan dunia 
di sisi Allah tidak- seberat sayap nyamuk, tetapi 
timbangan Akhirat di sisi-Nya adalah amat berat, 
kerana itu Akhiratlah yang seharusnya merupakan 
hakikat yang wajar dijadikan sasaran perlumbaan. 


Kesan-kesan Kejiwaan Dalam Perlumbaan Merebut 
Keni'matan Dunia Dan Akhirat 


Yang menarik dalam perlumbaan untuk mencapai 
keni'matan Akhirat ialah perlumbaan itu dapat 
meninggi dan meluhurkan jiwa seluruh para 
pelumbanya, sedangkan perlumbaan merebut 
keni'matan dunia menjatuh dan merendahkan jiwa 
mereka semuanya. Usaha-usaha untuk merebut 
Akhirat memberi kebaikan dan 
kemakmuran kepada bumi di samping 
membersihkannya untuk kebajikan semua orang, 
tetapi usaha-usaha untuk merebut keni'matan dunia 
mengubahkan bumi kepada sebuah paya yang 
menjadi tempat pembiakan nyamuk yang membunuh 
satu sama lain atau sarang serangga yang menggigit 
kulit-kulit orang yang baik dan jujur. 


Perlumbaan untuk mendapatkan ni'mat Akhirat 
tidak akan mengubahkan bumi menjadi negeri-negeri 
yang roboh dan runtuh sebagaimana digambarkan 
oleh setengah orang yang  menyeleweng. 
Sesungguhnya Islam telah menjadikan dunia ini sawah 
bendang bagi Akhirat, dan menjadikan tugas 
memerintah bumi sebagai kewajipan yang sebenar 
para Mu'min, dengan syarat mereka membawa 
pemerintahan itu menuju kepada Allah, dan 
menjadikan kegiatan pemerintahan itu sebagai ibadat 
kepada yang dapat merealitikan matlamat kewujudan 
mereka di. alam ini sebagaimana firman Allah 


'Azzawajalla: 

AN 20 Pa ter Ket - 

D SAE AS HEHE 
Ay. oo £ 2 

“Dan Aku tidak menciptakan Jin dan manusia melainkan 
supaya mereka mengabdikan diri kepada-Ku." 


(Surah az-Zaariat: 56) 
Firman Se 


“Dan untuk ena nf'mat “yang car maka 
mereka hendaklah berlumba-lumba (membuat amalan yang 
salih)“(26) 


merupakan arahan untuk menarik pandangan dan 
hati penduduk bumi kepada alam yang wujud di 
sebalik bumi yang kecil dan kerdil ini ketika mereka 
sedang asyik membangun dan memerintah bumi ini, 
juga suatu arahan supaya mereka berusaha 
meningkatkan kehidupan di bumi ini kepada taraf 
yang lebih bersih dari sebuah paya yang busuk ketika 
mereka sibuk membersihkan paya-paya di bumi. 


Perbezaan Di Antara Ruang Hidup Di Dunia Dengan 
Ruang Hidup Di Akhirat 


Umur seseorang di dunia ini adalah terbatas, 
sedangkan umurnya di Akhirat tidak diketahui batas 
kesudahannya melainkan Allah. Keni'matan dunia 
juga terbatas, sedangkan keni'matan Syurga tidak 
dapat dibataskan oleh  kefahaman-kefahaman 
manusia. Taraf ni'mat-ni'mat dunia telah diketahui 
semua orang, sedangkan taraf ni'mat-ni'mat Akhirat 
sahaja yang layak kekal abadi. Alangkah jauhnya 
perbezaan di antara ruang hidup dunia dengan ruang 
hidup Akhirat, di antara matlamat hidup dunia 
dengan matlamat hidup Akhirat. Perbezaan itu tidak 
dapat dihitungkan dengan kira-kira untung rugi yang 
biasa dibuat oleh manusia. 


Oleh itu, perlumbaan 
perlumbaan ke Akhirat. 
Pai 


Doi Pra YAI 


“Dan untuk mendapatkan ni'mat yang sedemikian, maka 
hendaklah mereka berlumba-lumba (membuat amalan yang 
salih). “(26) 


sebenar ialah 


yang 


ker k 


(Pentafsiran ayat-ayat 29 - 33) 


Penerangan mengenai gambaran-gambaran ni'mat 
yang menunggu orang-orang Mu'min yang ta'at itu 
telah diterangkan agak panjang, seolah-olah sebagai 
persediaan untuk menceritakan kisah mereka dengan 
orang-orang kafir yang menderhaka yang telah 
melakukan  gangguan-gangguan dan  sendaan- 


sendaan, menunjukkan tindak-tanduk yang bongkak 
dan membuat tuduhan yang bukan-bukan terhadap 
mereka. Kisah ini diceritakan dengan panjang lebar 
juga dan ditamatkan dengan sendaan terhadap 
orang-orang kafir itu, ketika mereka melihat ni'mat- 
ni'mat yang dikurniakan kepada orang-orang Mu'min 
yang ta'at itu: 

Pa 
2 El 2 
sega SA Ts -. sa 
Le Pa - 


Dar 

2.1 PNP 

S Nara HA eg 

“Sesungguhnya orang-orang yang berdosa semasa dahulu 

selalu mentertawakan orang-orang yang beriman(29). 

Apabila mereka melintasi orang-orang Mu'min, mereka 

(cemuhkan mereka dengan) mengenyit-ngenyitkan mata 

sesama mereka(30). Dan apabila mereka pulang kepada 

keluarga mereka, mereka pulang dengan riang gembira(3 1). 

Dan apabila mereka melihat (orang-orang Mu'min) mereka 

berkata: Sesungguhnya mereka adalah orang-orang yang 

sesat(32). Sedangkan mereka tidak pernah diutuskan untuk 
mengawasi orang-orang yang beriman itu. “(33) 


Sikap Orang-orang Yang Tidak Beriman Terhadap Orang- 
orang Yang Beriman Di Setiap Zaman Dan Tempat 


Pemandangan-pemandangan yang dilukiskan oleh 
Al-Gur'an tentang sendaan orang-orang yang berdosa 
dan, berkelakuan biadab dan sombong terhadap 
orang-orang Mu'min, juga tentang tuduhan mereka 
bahawa orang-orang Mu'min itu kumpulan sesat 
adalah diambil dari apa yang berlaku di dalam 
masyarakat Makkah. Namun demikian, 
pemandangan-pemandangan ini adalah berulang- 
ulang dalam masyarakat manusia di berbagai-bagai 
tempat. Ramai di antara Mu'min di zaman ini yang 
telah mengalami peristiwa-peristiwa yang sama, 
seolah-olah ayat-ayat ini diturunkan untuk 
menggambarkan pengalaman-pengalaman itu. Ini 
menunjukkan bahawa tabi'at dan sikap orang-orang 
kafir yang menderhaka terhadap orang-orang Mu'min 
yang ta'at adalah sama sahaja di semua tempat dan 
zaman: 






2 

Dg 2 za 2AN Pa sa 
DAYA Kalla Gak Ia 23 
cs rosa orang-orang yang ng semasa dahulu 
selalu tertawakan orang-orang yang beriman. "(29) 


Al-Gur'an hanya menyebut “mereka dahulu" (Isis) 
tanpa menyebut kehidupan dunia yang fana. 
Kemudian orang-orang ini tiba-tiba dihadapkan cerita 
Ini di Akhirat ketika mereka melihat keni'matan- 
keni'matan yang dicapai oleh orang-orang yang ta'at. 
Al-@ur'an menceritakan  tindak-tanduk — mereka 
semasa berada di dunia. 


Orang-orang Mu'min Dijadikan Bahan Ejekan 
Dan Sendaan 


Mereka mengejek dan ketawakan orang-orang 
Mu'min sama ada kerana keadaan hidup mereka yang 
miskin dan derita atau kerana kelemahan mereka 
untuk menolak ejekan dan sendaan itu, atau kerana 
orang-orang Mu'min itu tidak menghiraukan tindak- 
tanduk mereka yang tolol itu. Semuanya itu 
menimbulkan gelak ketawa orang-orang yang 

berdosa. Mereka telah menjadikan orang-orang 
Mu'min itu sebagai bahan ketawa, ejekan, gurauan 
dan sendaan. Mereka melakukan tindakan-tindakan 
jahat ke atas mereka, kemudian mereka ketawa 
melihat kesusahan yang menimpa orang-orang yang 
beriman itu. Namun demikian, orang-orang Mu'min 
tetap sabar dan mematuhi adab sopan orang-orang 
yang beriman. 

LIA | AN 
DOG AAN 
“Apabila mereka melintasi orang-orang Mu'min, mereka 
(cemuhkan mereka dengan) mengenyit-ngenyitkan mata 
sesama mereka. “(30) 


Mereka juga membuat isyarat dengan tangan atau 
dengan gerak-geri tertentu yang difaham di antara 
mereka untuk menghinakan orang-orang Mu'min, 
iaitu gerak-geri yang hina dan keji yang menunjukkan 
kebiadaban dan kekasaran budi bahasa mereka. 
Semuanya ini dilakukan mereka dengan tujuan untuk 
melemahkan semangat orang-orang Mu'min dan 
membuat mereka merasa malu dan serba salah. 
Orang-orang yang berminda lemah itu selalu 
mengenyit-ngenyitkan mata untuk mempersenda- 
sendakan orang-orang yang beriman. 


On SE NU AE 


“Dan apabila mereka pulang kepada keluarga mereka, 
mereka pulang dengan riang gembira. “37) 


Dan setelah mereka memuaskan jiwa mereka yang 
kecil itu dengan mengejek dan menghinakan orang- 
orang Mu'min mereka pulang dengan riang gembira. 
Kini mereka berpuas hati dan merasa girang kerana 
mereka dapat bertindak menghinakan orang-orang 
yang beriman. Mereka tidak segan dan tidak 
menyesal dan tidak pula merasa bahawa perbuatan 
mereka adalah perbuatan yang hina dan kotor. Inilah 
kemuncak kejatuhan dan kematian hati nurani 
seseorang. 


5 - 
Agen Ur 
“ - . 2 
2 23 wa LA Ol Jalla 
“Dan apabila mereka melihat (orang-orang Mu'min) mereka 


berkata: Sesungguhnya mereka adalah orang-orang yang 
sesat. (32) 


Orang-orang Mu'min Dituduh Sesat 


Perbuatan ini adalah lebih aneh lagi, kerana tidak 
ada yang lebih aneh apabila orang-orang kafir yang 
telah banyak melakukan dosa itu cuba membicarakan 
persoalan hidayat dan kesesatan atau cuba membuat 
keputusan bahawa orang-orang Mu'min itu 
kumpulan manusia yang sesat. Mereka tudingkan 
kepada orang yang beriman dengan penuh ketegasan 
untuk menjatuhkan nama baik dan menghinakan 
mereka: 


Ar A33 5 
CRSNYAP TO) 


& 
— 


“Sesungguhnya mereka adalah orang-orang yang sesat. (32) 

Sebenarnya perbuatan jahat yang melampau dan 
tidak menghormati batas, tidak malu berkata. apa 
sahaja, tidak segan melakukan apa sahaja tindakan 
dan menuduh orang-orang yang beriman itu sebagai 
manusia-manusia yang sangat sesat adalah 
mencerminkan tabi'at mereka yang melampaui segala 
batas. Di sini Al-@ur'an tidak tampil berdebat untuk 
mempertahankan orang-orang yang beriman dan 
tidak pula tampil untuk membincangkan tuduhan 
yang palsu itu, kerana tuduhan itu adalah satu 
tuduhan yang amat keji yang tidak wajar dilayani, 
tetapi Al-Our'an dengan keras mencela mereka 
kerana cuba campurtangan dalam urusan yang tidak 
ada kena-mengena dengan mereka. Mereka berlagak 
seperti tamu yang tidak diundang dalam perkara ini: 


2 
“0 3 OT 
ne ag y. aa T AN 
Ga OAaaS ado | 3 Kg 
“Sedangkan mereka tidak pernah diutuskan untuk 
mengawasi orang-orang yang beriman itu.“B3) 


Maksudnya, mereka tidak pernah dilantik sebagai 
wakil Allah untuk memerhati dan mengawasi orang- 
orang yang beriman dan tidak pula pernah ditugas 
Allah untuk menilai keadaan orang-orang Mu'min. 
Mereka tidak berhak membuat kenyataan yang 
seperti ini. 


Kere x 


(Pentafsiran ayat-ayat 34 - 36) 


Pada Hari Akhirat Sendaan Orang-orang Kafir Menerima 
Balasan Yang Amat Pahit 


Ayat yang berikut menamatkan cerita orang-orang 
kafir yang jahat semasa di dunia itu dengan sebuah 
sendaan yang lantang. Kemudian menutup cerita 
mereka untuk menayangkan pemandangan orang- 
orang Mu'min yang hidup penuh ni'mat (pada hari 

(Pp 


Akhirat): 
NA NYA 


Oon 


“Tetapi pada hari ini (di Akhirat), orang-orang yang beriman 
pula tertawakan orang-orang yang kafir(34). Mereka 
bersenang-senang di atas takhta melihat (ni'mat-ni'mat 
Syurga).” (35) 


Maksudnya, pada hari ini orang-orang kafir 
dihijabkan dari Allah. Mereka terseksa dengan hijab 
yang menghilangkan sifat insaniyah mereka, kerana 
itu mereka dimasukkan ke dalam Neraka dengan 
penuh sendaan dan penghinaan di mana mereka 
dikatakan: 


, (P, 
“3 r€ 3: at TA 
OI 2S (ia 
“Inilah 'azab seksa yang telah kamu mendustakannya (di 
dunia). (17) 


Pada hari ini ketika orang-orang Mu'min bersenang- 
senang di atas takhta melihat ni'mat-ni'mat Syurga 

yang kekal dan meneguk minuman yang murni yang 
ditutup dengan kasturi dan dicampur dengan air 
Tasnim.... pada hari inilah orang-orang yang beriman 
pula mentertawakan orang-orang yang kafir. 


Kemudian Al-Our'an sekali lagi mengemukakan 
sendaan yang Ab dalam bentuk Aa 


Ola 3 


“Adakah orang-orang kafir itu telah 2d LP. terhadap 
apa yang dilakukan mereka?"(36) 


Ya, apakah mereka telah diberi pahala. Apakah 
mereka memperolehi pahala dari apa yang telah 
dilakukan mereka di dunia? Mereka tidak mendapat 
“pahala” dengan erti yang lumrah dari kata-kata itu, 
kerana kita melihat mereka sekarang diseksa di dalam 
Neraka. Tidak syak lagi itulah balasan dari perbuatan 
mereka, dan itulah nampaknya pahala yang diterima 
mereka. Alangkah tajamnya sendaan dan sindiran 
yang terkandung dalam kata-kata “pahala” di ayat 
ini. 

re £ k 


Tujuan Penceritaan Al-Gur'an Yang Terperinci Tentang 
Cara Penghinaan Orang-orang Kafir Terhadap 
Orang-orang Yang Beriman 


Marilah kita berhenti sejenak di hadapan 
pemandangan-pemandangan yang diterangkan 
dengan panjang lebar .oleh Al-Guran, iaitu 


pemandangan orang-orang kafir yang menghinakan 
orang-orang Mu'min di dunia dan pemandangan- 
pemandangan orang-orang Mu'min yang mendapat 
keni'matan-keni'matan hidup dalam Syurga. Di sini 
kita dapati bahawa penceritaan yang panjang itu dari 
segi keberkesanannya merupakan satu seni yang 
tinggi dalam gaya penyampaian dan pengungkapan, 
di samping merupakan satu seni yang tinggi dalam 
cara rawatan perasaan manusia, kerana di Makkah di 
waktu itu terdapat segolongan kecil orang Mu'min 
sedang menghadapi penindasan dan gangguan yang 
jahat dari kaum Musyrikin yang telah meninggalkan 
kesan yang berat dan mendalam dalam hati mereka. 
Allah tidak mahu membiarkan mereka begitu sahaja 
tanpa sebarang sokongan yang dapat meneguhkan 
hati mereka dan menghiburkan perasaan mereka. 


Gambaran yang terperinci mengenai penindasan 
dan gangguan kaum Musyrikin itu merupakan 
penawar Kepada hati mereka, kerana Tuhan mereka 
sendiri yang melihat dan menceritakan penderitaan 
mereka, dan Ia tidak akan membiarkan mereka begitu 
sahaja walaupun Ia membiarkan orang-orang kafir itu 
untuk beberapa waktu - ini sahaja sudah cukup untuk 
mengubati hati orang-orang Mu'min yang luka dan 
menderita. Sesungguhnya Allah melihat bagaimana 
mereka dihina dan disakiti oleh orang-orang yang 
kafir itu dan bagaimana penderitaan dan kesusahan 
mereka dijadikan sendaan oleh orang-orang yang 
kafir. Allah melihat bagaimana orang-orang kafir yang 
berbudi rendah itu tidak merasa segan dan tidak 
menyesal. Tuhan mereka melihat semuanya ini dan 

menceritakannya dengan terperinci di dalam wahyu- 
wahyu yang diturunkan kepada mereka. Jadi, 
keadaan mereka tetap berada dalam perhatian dan 
pertimbangan Allah. Ini sahaja sudah cukup apabila 
dirasakannya oleh hati orang-orang Mu'min biarpun 
bagaimana parahnya luka mereka dan beratnya 
penderitaan mereka. 


Kemudian Tuhan mereka menghinakan orang- 
orang kafir yang berdosa itu dengan satu penghinaan 
yang halus melalui sindiran yang pedih. Mungkin 
sindiran ini tidak dirasakan oleh hati manusia-manusia 
pendosa yang telah dikarati berbagai-bagai dosa, 
tetapi ia benar-benar dirasakan oleh hati orang-orang 
Mu'min yang memang peka. Ia benar-benar dihargai 
mereka dan benar-benar menghibur dan 
mententeramkan mereka. 


Kemudian hati orang-orang Mu'min itu melihat pula 
kedudukan mereka di sisi Allah, melihat ni'mat Syurga 
yang dikurniakan Allah kepada mereka dan melihat 
darjat mereka di alam al-Mala'ul-A'la, di samping 
melihat kedudukan musuh-musuh mereka dan 
balasan kehinaan dan balasan Neraka Jahannam yang 
diterima mereka. Mereka melihat dan merasakan 
semuanya itu dengan terperinci dan penuh keyakinan. 
Tidak syak lagi bahawa apa yang dirasakan mereka itu 


dapat menghapuskan segala perasaan pahit getir 


yang dialami akibat penindasan, penghinaan, 
kelemahan, dan bilangan mereka yang kecil. Tetapi 
bagi setengah-setengah hati, kepahitan itu bertukar 
kepada kemanisan apabila sahaja mereka melihat 
pemandangan-pemandangan itu di dalam firman 
Allah yang mulia. 


Da'wah Makkiyah Hanya Menjanjikan Syurga Kepada 
Orang-orang Yang Beriman Dan Tidak Pernah 
Menjanjikan Kemenangan Dan Kekuasaan Di Bumi 


Nampaknya itulah satu-satunya hiburan Ilahi kepada 
orang-orang  Mu'min yang menjadi mangsa 
penyeksaan, penindasan dan penghinaan para 
penjenayah yang hina itu. ' Hanya balasan Syurga 
untuk orang-orang Mu'min dan Neraka untuk orang- 
orang yang kafir, dan pertukaran yang menyeluruh di 
antara keadaan dunia dan keadaan Akhirat 
merupakan satu-satunya janji yang diberikan oleh 
Nabi s.a.w. kepada orang-orang yang mengikat 
perjanjian setia dengannya apabila mereka sanggup 
mengorbankan harta dan jiwa mereka. 


Adapun janji kemenangan di dunia dan berkuasa di 
bumi tidak pernah disebut di dalam Surah-surah 
Makkiyah dengan tujuan menguatkan pendirian dan 
menghiburkan orang-orang Mu'min. 


Al-Our'an mewujudkan hati-hati yang disediakan 
untuk memikul amanah da'wah. Hati-hati itu pastilah 
tabah, kuat dan ikhlas iaitu ia berjuang dan berkorban 
bukan kerana mengharapkan sesuatu faedah dunia. Ia 
tidak menunggu sesuatu yang lain melainkan Akhirat. 
la tidak mengharapkan sesuatu apa melainkan 
keredhaan Allah. Itulah hati yang bersedia untuk 
meneruskan perjalanan mereka dalam kepayahan, 
kesusahan, pengharaman, keseksaan, pengorbanan 

dan penderitaan tanpa mengharapkan balasan yang 
cepat di bumi walaupun balasan dalam bentuk 
kemenangan da'wah, kejayaan Islam dan keunggulan 
umat Muslimin. 


Apabila hati-hati ini telah diwujudkan iaitu hati-hati 
yang tahu bahawa di dalam perjalanan mereka di 
bumi tiada kewajipan lain di hadapan mereka 
melainkan hanya memberi tanpa mengharapkan 
balasan dan hanya menunggu Akhirat sahaja sebagai 
masa balasan dan masa penyelesaian di antara yang 
benar dan yang batil. Apabila hati-hati ini telah 
diwujudkan dan Allah mengetahui pula kejujuran niat 
mereka untuk melaksanakan janji setia mereka, 
barulah kemenangan di bumi datang kepada mereka 
dan Allah menjadikan kemenangan itu amanah bukan 
kemenangan untuk mereka, tetapi untuk 
membolehkan mereka memikul amanah agama Allah. 
Hati-hati seperti inilah yang benar-benar layak 
menunaikan amanah Allah yang tidak menjanjikan 
apa-apa keuntungan dunia. Hati-hati inilah yang tidak 
mengharapkan apa-apa faedah dunia. Mereka benar- 
benar jujur kepada Allah sejak mereka tahu bahawa 
satu-satunya balasan untuk mereka ialah keredhaan 
Allah. 


Semua ayat-ayat yang menyebut kemenangan 
dunia adalah diturun di Madinah selepas itu, iaitu 
selepas persoalan kemenangan ini berada di luar 
program orang-orang Mu'min dan di luar harapan 
dan cita-cita mereka kemudian. Kemenangan itu 
sendiri datang kerana kehendak Allah mahukan 
agama ini tegak di alam realiti hidup manusia dalam 
bentuk amali yang dapat dilihat oleh generasi- 
generasi manusia. Kemenangan -itu bukannya 
merupakan balasan penat lelah perjuangan, bukan 
balasan pengorbanan dan bukan balasan penderitaan, 
tetapi kemenangan itu merupakan salah satu dari 
perencanaan Allah yang mempunyai hikmat di 
sebaliknya yang kita sekarang berusaha untuk 
melihatnya. 


kece 





